b'\n_START_ARTICLE_\nBranko Schmidt\n_START_SECTION_\n\xc5\xbdivotopis\n_START_PARAGRAPH_\nBranko Schmidt ro\xc4\x91en je u Osijeku 1957. godine. Nakon kratkotrajnog studija ekonomije, upisuje Akademiju dramske umjetnosti u Zagrebu studij filmske i TV re\xc5\xbeije, gdje je diplomirao 1981. godine. Njegov diplomski rad zapa\xc5\xbeena je TV drama "Rano sazrijevanje Marka Kova\xc4\x8da". Sljede\xc4\x87e godine snima TV dramu "Hildegard" koja je bila progla\xc5\xa1ena najboljom TV dramom na podru\xc4\x8dju SFRJ._NEWLINE_Godine 1988. re\xc5\xbeira svoj prvi cjelove\xc4\x8dernji film "Sokol ga nije volio" prema istoimenoj drami Fabijana \xc5\xa0ovagovi\xc4\x87a te na Festivalu igranog filma u Puli osvaja nagradu za debitanta godine._NEWLINE_Tijekom karijere snimio je mnoge drame, dokumentarne filmove, te dje\xc4\x8dju TV seriju "Operacija Barbarossa" (1989.) prema djelu knji\xc5\xbeevnika Ivana Ku\xc5\xa1ana._NEWLINE_U devedestima re\xc5\xbeira jo\xc5\xa1 \xc4\x8detiri cjelove\xc4\x8dernja filma "\xc4\x90uka Begovi\xc4\x87" (1991.), "Vukovar se vra\xc4\x87a ku\xc4\x87i" (1994.), i "Bo\xc5\xbei\xc4\x87 u Be\xc4\x8du" (1997.) za koji je nagra\xc4\x91en Zlatnom arenom za scenarij, te 1999. "Srce nije u modi". Njegov film "Kraljica no\xc4\x87i" (2001.) dobitnik je dvije Zlatne arene na Festivalu igranog filma u Puli: za scenarij i produkciju._NEWLINE_Njegov film "Put lubenica" (2006.) nagra\xc4\x91en je na nekoliko festivala i prikazan na brojnim drugim festivalima.'